શાળાથી લઇને કોલેજ સુધી જ્યારે પરીક્ષા સમયે વાંચવા બેસતો ત્યારે કાચા મમરા અને સેવ પાસે રાખતો. સેવમમરા ખાતા ખાતા મને વધુ યાદ રહેતુ એવુ મને લાગતું. (આડ વાત – પરીક્ષા વાંચન સમયે જ તમને સૌથી વધુ ‘ઈનોવેટિવ” વિચાર આવતા હશે.. ખરું કે નહીં?) ભાવનગર કોલેજમાં હતો ત્યારે સેવમમરા સાથે લઈ જતો. બધા મિત્રોની પાસે સેવમમરા તો અચૂક હોય જ. વઘારેલા સેવ મમરા, લસણિયા સેવ મમરા અને અલગ અલગ ગામનાં સેવમમરા અમે પચાવતાં.